Zmluva o DIELO č. xxx

**Zmluva o dielo** je uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov medzi:

**Článok I**

**Zmluvné strany**

**Objednávateľ: Poľnohospodárske družstvo Bátovce**

sídlo: 935 03 Bátovce

korešpondenčná adresa: 935 03 Bátovce

IČO: 00 194 590

DIČ: 2020403770

ič dph: SK2020403770

konajúci prostredníctvom: Ing. Tomáš Peškovič, predseda predstavenstva

 Ing. Vladimír Tamaškovič, podpredseda predstavenstva

Bankové spojenie: VÚB, a.s., pobočka Levice

IBAN: SK59 0200 0000 0000 0131 9152

Poľnohospodárske družstvo Bátovce je právnická osoba spôsobilá na právne úkony v plnom rozsahu a oprávnená na podnikanie, zapísaná v Obchodnom registri Okresného súdu Nitra, Oddiel: Dr, Vložka číslo: 79/N.

(ďalej len „**objednávateľ**“)

a

**Zhotoviteľ**: **XXX**

sídlo: xxx

korešpondenčná adresa: xxx

IČO: xxx

DIČ: xxx

ič dph: xxx

konajúci prostredníctvom: xxx

 xxx

Bankové spojenie: xxx

IBAN: xxx

**XXX** je právnická osoba spôsobilá na právne úkony v plnom rozsahu a oprávnená na podnikanie, zapísaná v Obchodnom registri Okresného súdu XXX, Oddiel: XXX, Vložka číslo: XXX.

(ďalej len „**zhotoviteľ**“)

(Objednávateľ a zhotoviteľ budú ďalej tiež označovaní jednotlivo aj ako „**zmluvná strana**“ a spoločne aj ako „**zmluvné strany**“.)

**Preambula**

* 1. Objednávateľ a zhotoviteľ uzatvárajú túto Zmluvu o dielo, ktorou sa zhotoviteľ zaväzuje riadne a včas zhotoviť a odovzdať Dielo v rozsahu vymedzenom v článku II tejto zmluvy a objednávateľ sa zaväzuje riadne a včas zhotovené Dielo prevziať a zaplatiť za jeho zhotovenie dohodnutú Cenu diela.

Objednávateľ a zhotoviteľ uzatvárajú túto zmluvu ako výsledok zadávania predmetu zákazky: ***Robotické dojenie v produkčnej časti maštale a v selekčnom priestore /Maštaľ SO-02/***, zadávanej na základe výzvy na predkladanie ponúk zverejnenej v elektronickom obstarávacom systéme Josephine pod číslom ***54306*** (špecifikácia v prílohe č. 1).

Objednávateľ na dodávku použil postup obstarávania – postupuje v súlade s Usmernením Pôdohospodárskej platobnej agentúry č. 8/2017 v aktuálnom znení (aktualizácia č. 5) k obstarávaniu tovarov, stavebných prác a služieb financovaných z PRV SR 2014-2020.

Na účely tejto zmluvy budú mať slová a slovné spojenia uvedené v preambule nasledovný význam:

* + 1. **Cena diela** je pevná cena za Dielo stanovená touto zmluvou.
		2. **Cenová ponuka** je ocenenie Diela Zhotoviteľom predložené objednávateľovi pri zadávaní predmetu zákazky na základe Špecifikácie diela, a to: ***Robotické dojenie v produkčnej časti maštale a v selekčnom priestore /Maštaľ SO-02/***. Cenová ponuka tvorí prílohu č. 2 tejto zmluvy ako jej neoddeliteľnú súčasť.
		3. **Časový harmonogram** je harmonogram predložený zhotoviteľom určujúci postup zhotovovania Diela vrátane konečného termínu zhotovenia Diela podľa bodu 3.2 zmluvy.
		4. **Dielo** predstavuje súhrn Technologického zariadenia vrátane jeho montáže popísané v prílohe č. 1 tejto zmluvy.
		5. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov.
		6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov.
		7. **Písomnosť** znamená akékoľvek oznámenie, vyhlásenie, žiadosť, výzvu a iný úkon v súvislosti so zmluvou a jej plnením, ktorá musí byť urobená v písomnej forme a doručená na adresu druhej zmluvnej strany.
		8. **Preberacie konanie** je konanie, predmetom ktorého je odovzdanie Diela zhotoviteľom a jeho prebratie objednávateľom uskutočnené po úplnom zhotovení Diela v súlade s touto zmluvou.
		9. **Protokol o odovzdaní a prevzatí Diela** je písomný preberací protokol podpísaný zmluvnými stranami po ukončení Preberacieho konania.
		10. **Subdodávateľ** znamená tretiu osobu, ktorá je v osobitnom zmluvnom vzťahu so zhotoviteľom a ktorá je poverená zhotovovaním časti Diela v súlade s podmienkami tejto zmluvy. Zoznam subdodávateľov tvorí prílohu č. 3 tejto zmluvy.
		11. **Špecifikácia Diela** tvorí prílohu č. 1 tejto zmluvy.
		12. **Technologické zariadenie** znamená prístroje, stroje, zariadenia, ktoré tvoria súčasť Diela.
		13. **Východiskové podklady** pre uzavretie zmluvy predstavujú dokumenty, ktoré boli pre zmluvné strany rozhodujúce pre uzavretie zmluvy zverejnené v elektronickom obstarávacom systéme Josephine pod číslom [ID ***54306***] vrátane Projektovej dokumentácie miesta dodania diela tvoriaca prílohu č. 4 tejto zmluvy.
		14. **Vyššia moc** znamená takú prekážku, ktorá nastala nezávisle od vôle povinnej zmluvnej strany a bráni jej v splnení jej povinnosti vyplývajúcej zo zmluvy, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a ďalej, že by v čase uzavretia zmluvy túto prekážku bola predvídala, najmä, nie však výlučne, vojna, zemetrasenie, povodeň, a iné prírodné katastrofy, štrajky na národnej úrovni, administratívne opatrenia štátu. Za vyššiu moc sa však nikdy nepokladajú spoločenské zmeny ekonomického, politického, finančného alebo menového rázu, zmena hospodárskych pomerov niektorej zmluvnej strany alebo subdodávateľa.
		15. **Zariadenie zhotoviteľa** znamenajú všetky prístroje, stroje a ďalšie veci potrebné na riadne zhotovenie a odovzdanie Diela objednávateľovi, ktoré po zhotovení Diela ostávajú vo vlastníctve zhotoviteľa.
		16. **Záručná doba** je doba, počas ktorej zhotoviteľ zodpovedá za akosť Diela a ktorá je dohodnutá zmluvnými stranami v Zmluve.
		17. **Zmluva** je táto zmluva o dielo vrátane príloh.
		18. **Požiadavky zhotoviteľa na stavebnú pripravenosť, prehľad dodávok a prác na Mieste dodania diela** predložené zhotoviteľom tvoria prílohu č. 5 tejto zmluvy ako jej neoddeliteľnú súčasť.
		19. **Projektová dokumentácia** v elektronickej podobe tvorí prílohu č. 4 tejto zmluvy ako jej neoddeliteľnú súčasť.

**Článok II**

**Predmet zmluvy**

* 1. Predmetom zmluvy je záväzok zhotoviteľa zhotoviť pre objednávateľa na vlastné náklady a nebezpečenstvo, spôsobom a za podmienok dohodnutých v zmluve Dielo v nasledovnom rozsahu: dodanie a montáž ***Robotické dojenie v produkčnej časti maštale a v selekčnom priestore /Maštaľ SO-02/*** v zmysle špecifikácie a cenovej ponuky tvoriacej prílohy č. 1 a 2 tejto zmluvy (ďalej len „**Dielo**“).
	2. Zhotoviteľ sa zaväzuje zhotoviť Dielo na mieste:
		1. **Miesto dodania diela**: 935 03 Drženice, okres Levice
		2. Umiestnenie diela: Maštaľ SO-02, farma dojníc Drženice

(ďalej aj ako „**Miesto dodania diela**“)

* 1. Zhotoviteľ sa zaväzuje zhotoviť Dielo riadne, t. j.:
		1. v súlade so všeobecne záväznými právnymi predpismi platnými na území Slovenskej republiky,
		2. v súlade s harmonizovanými slovenskými technickými a európskymi normami,
		3. v súlade so špecifikáciou diela a Cenovou ponukou zhotoviteľa podľa príloh č. 1 a 2 tejto zmluvy,
		4. bez akýchkoľvek vád a nedorobkov, ktoré by bránili riadnemu užívaniu Diela.
	2. Zhotoviteľ sa zaväzuje zhotoviť Dielo včas, t. j. najneskôr v termínoch dohodnutých v bode 3.2 a v Časovom harmonograme.
	3. Súčasťou zhotovenia Diela zhotoviteľom je najmä:
		1. prevzatie Miesta dodania diela podľa bodu 6.11,
		2. dodávka a montáž diela podľa bodu 2.1 na mieste podľa bodu 2.2 za podmienok dohodnutých v zmluve,
		3. zaobstaranie materiálov, dodávok, zariadení a vecí, ktoré sú potrebné na riadne a včasné zhotovenie Diela,
		4. poskytovanie súčinnosti zhotoviteľom v súlade s podmienkami zmluvy a platnými právnymi predpismi objednávateľovi,
		5. doprava zariadení a vecí potrebných na zhotovenie Diela na Miesto dodania diela,
		6. vykonanie akýkoľvek pomocných prác na Diele,
		7. dočasné zábery plôch a skladov potrebných na realizáciu Diela a akékoľvek ďalšie práce súvisiace so zhotovením Diela,
		8. zabezpečenie koordinácie svojich prác s realizáciou prác a dodávok zaisťovaných objednávateľom,
		9. vykonanie aj nepredvídateľných prác, ak ich realizácia sa stane nevyhnutnou pre dosiahnutie účelu zmluvy (po písomnom odsúhlasení objednávateľom),
		10. realizácia technických opatrení, ktoré zabránia znehodnoteniu vykonaných prác počas realizácie ďalších objektov Diela (po písomnom odsúhlasení objednávateľom),
		11. organizácia a úspešné prevedenie akýchkoľvek meraní, skúšok, atestov vyžadovaných platnými právnymi predpismi, technickými normami alebo zmluvou,
		12. zaobstaranie dokladov o vykonaných skúškach, meraniach, atestov, certifikátov, revíznych správ, osvedčení, správ o komplexnom vyskúšaní Diela, návodov na použitie, záručných listov, vyžadovaných platnými právnymi predpismi, technickými normami alebo ustanoveniami zmluvy,
		13. akékoľvek ďalšie práce a dodávky (s výnimkou tých, ktoré sú v zmluve výslovne vylúčené z predmetu Diela), ktoré budú potrebné pre riadne a včasné zhotovenie Diela podľa zmluvy (po písomnom odsúhlasení objednávateľom).
	4. Predmetom zmluvy je ďalej záväzok zhotoviteľa riadne a včas zhotovené Dielo odovzdať objednávateľovi najneskôr v termíne dohodnutom v článku III a záväzok objednávateľa odovzdať zhotoviteľovi Miesto dodania diela v súlade s podmienkami podľa tejto zmluvy a záväzok riadne a včas zhotovené Dielo prevziať za podmienok dohodnutých v zmluve, ako aj záväzok objednávateľa zaplatiť zhotoviteľovi za riadne a včasné zhotovenie Diela dohodnutú Cenu diela.
	5. Zhotoviteľ vyhlasuje, že sa v plnom rozsahu oboznámil s povahou Diela, a to v rozsahu predloženej špecifikácie Diela podľa prílohy č. 1 k tejto zmluve a projektovej dokumentácie podľa prílohy č. 4 k tejto zmluve, a vykonal obhliadku Miesta dodania diela bezprostredne pred podpisom tejto zmluvy.

**Článok III**

**Termíny zhotovenia Diela**

* 1. Objednávateľ sa zaväzuje odovzdať zhotoviteľovi Miesto dodania diela najneskôr do **30. 09. 2024**.
	2. Za predpokladu odovzdania Miesta dodania diela v lehote podľa bodu 3.1 sa zhotoviteľ sa zaväzuje zhotoviť a odovzdať Dielo objednávateľovi najneskôr do **30. 12. 2024**.

Zmluvné strany si dohodli nasledovné záväzné termíny pre realizáciu Diela podľa časového harmonogramu:

* + 1. odovzdanie Miesta dodania diela 30. 09. 2024
		2. začiatok montáže Diela 01. 10. 2024
		3. začiatok funkčných skúšok 01. 12. 2024
		4. ukončenie funkčných skúšok 16. 12. 2024
		5. odovzdanie Diela 30. 12. 2024
		6. vypratanie Miesta dodania diela 30. 12. 2024
	1. Zhotoviteľ sa zaväzuje najneskôr do 14 dní od podpisu zmluvy predložiť objednávateľovi časový harmonogram zhotovenia Diela rešpektujúc termíny stanovené v bodoch 3.1 a 3.2. V prípade zistenia odchýlok od Časového harmonogramu je zhotoviteľ povinný navrhnúť objednávateľovi opatrenia zabezpečujúce dodržanie termínov uvedených v Časovom harmonograme.
	2. Objednávateľ sa zaväzuje poskytnúť zhotoviteľovi súčinnosť potrebnú pri plnení povinností vyplývajúcich mu zo zmluvy. V prípade, ak neposkytne objednávateľ zhotoviteľovi všetku potrebnú súčinnosť, zhotoviteľ nezodpovedá za omeškanie spôsobené neposkytnutím takejto súčinnosti, za podmienok uvedených v zmluve.
	3. Termín dohodnutý odovzdanie Diela podľa bodu 3.2.5 je nemenný a neprekročiteľný okrem prípadov výslovne uvedených v zmluve.
	4. Zhotoviteľ je oprávnený prerušiť zhotovovanie Diela a vzniká mu nárok na posunutie termínov podľa bodov 3.2.2 až 3.2.6 v nasledovných prípadoch:
		1. Vyššej moci,
		2. omeškaní na strane objednávateľa so zaplatením Ceny diela (alebo čiastkovej platby),
		3. objednávateľ neodovzdal alebo nesprístupnil Miesto dodania diela zhotoviteľovi v súlade s touto zmluvou, alebo ak Miesto dodania diela nie je pripravené na montáž Diela podľa prílohy č. 5.
	5. Zhotovovanie Diela je zhotoviteľ oprávnený z dôvodov uvedených v bode 3.6 prerušiť na nevyhnutne potrebnú dobu, pričom mu vzniká voči objednávateľovi z dôvodu prerušenia prác nárok na náhradu škody.
	6. Zhotoviteľ je povinný bez zbytočného odkladu informovať objednávateľa o skutočnosti podľa bodu 3.7, ktorá mu bráni v plnení povinností podľa zmluvy, o dĺžke predpokladaného trvania prerušenia zhotovovania Diela a o povinnostiach, ktorých plnenie nie je alebo nebude možné vykonať, ako aj o zániku skutočnosti brániacej v zhotovovaní Diela.
	7. Právo na posunutie termínov podľa bodu 3.2 / stanovených v Časovom harmonograme zaniká, ak zhotoviteľ do 5 (piatich) pracovných dní odo dňa, kedy nastala skutočnosť oprávňujúca zhotoviteľa na posunutie termínu podľa bodu 3.6, neinformoval písomne objednávateľa o tejto skutočnosti, preukázaním vzniku a trvania takejto skutočnosti.
	8. Zhotoviteľ sa zaväzuje vyvinúť všetko potrebné úsilie nevyhnutné na minimalizovanie doby omeškania s plnením termínov v dôsledku skutočností podľa bodu 3.7.
	9. Ak dôjde k prerušeniu Diela zo strany zhotoviteľa v dôsledku chybne vykonávaného Diela alebo v dôsledku neplnenia si zmluvných povinností zo strany zhotoviteľa, nárok na zmenu termínu podľa bodov 3.2.2 až 3.2.6 nevzniká.
	10. Pokiaľ sa stane zrejmým, že zhotoviteľ nesplní niektorý z termínov stanovených v bodoch 3.2.2 až 3.2.6 alebo v Časovom harmonograme z iného dôvodu ako na strane objednávateľa, zhotoviteľ je povinný na pokyn objednávateľa vykonať dodatočné opatrenia pre urýchlenie zhotovovania Diela tak, aby všetky termíny vyplývajúce z bodov 3.2.2 až 3.2.6 alebo Časového harmonogramu boli dodržané. Tieto opatrenia je zhotoviteľ povinný uskutočniť na vlastné náklady, bez nároku na zvýšenie Ceny diela. V prípade, ak zhotoviteľ nevykoná nápravu bez zbytočného odkladu, najneskôr však v lehote 14 (štrnástich) kalendárnych dní odo dňa doručenia výzvy a podľa pokynov objednávateľa, má objednávateľ právo na náhradu škody.
	11. V prípade, ak dôjde k opakovanému spomaleniu prác na Diele (viac ako 3 x) oproti termínom uvedeným v bodoch 3.2.3 až 3.2.6, považuje sa to za podstatné porušenie zmluvných podmienok zhotoviteľom v zmysle § 344 Obchodného zákonníka a objednávateľ je oprávnený postupovať podľa článku XII.

**Článok IV**

**Cena diela**

* 1. Zmluvné strany sa dohodli, že Cena diela je určená ako cena pevná a zahŕňa všetky náklady zhotoviteľa súvisiace s prípravou, zhotovením, dokončením a odovzdaním Diela objednávateľovi, ako aj akékoľvek prevádzkové náklady súvisiace s Dielom do okamihu odovzdania Diela objednávateľovi bez vád a nedorobkov brániacich riadnemu užívaniu Diela.
	2. Cena diela je dohodnutá v nasledovnom členení:
		1. Cena diela bez DPH................................................ xxx,- EUR
		2. DPH vo výške 20 %................................................ xxx,- EUR
		3. Cena diela s DPH................................................ xxx,- EUR

slovom: ............. eur

* 1. Cena diela bez DPH je určená na základe priloženej Cenovej ponuky zhotoviteľa. Cenová ponuka tvorí prílohu č. 2 ako neoddeliteľnú súčasť zmluvy. Zmluvné strany sa dohodli, že neúplnosť Cenovej ponuky nemá vplyv na Cenu diela a na účely zmluvy sa považuje za úplnú, pokiaľ však nebola spôsobená neúplnosťou podkladov objednávateľa.
	2. DPH vo vzťahu k Cene diela sa bude účtovať v zmysle platných právnych predpisov.
	3. Cena diela je určená ako maximálna a na jej výšku nemajú vplyv žiadne faktory okrem zmeny výšky DPH, a to v prípade, ak sa v zmysle platných právnych predpisov účtuje k Cene diela DPH.
	4. Cena diela zahŕňa všetky náklady zhotoviteľa, ktoré mu vzniknú v súvislosti so zhotovovaním Diela, najmä:
		1. náklady na samotné zhotovenie Diela,
		2. telefónne a správne poplatky,
		3. náklady spojené s dopravou strojového zariadenia na Miesto dodania diela, vedľajšie súvisiace náklady, skladovaním a likvidáciou odpadu v zmysle zákona o odpadoch
		4. náklady spojené s poistením zhotoviteľa,
		5. mzdové náklady zhotoviteľa,
		6. náklady spojené s nadčasmi a prácou počas dní pracovného pokoja,
		7. zabezpečenie licencií, oprávnení, povolení potrebných na zhotovenie Diela v súlade s podmienkami zmluvy,
		8. zvýšené náklady na práce v zimnom období,
		9. náklady spojené s uložením a likvidáciou odpadu v súlade s platnými právnymi predpismi,
		10. náklady spojené s dodržaním požiadaviek vyplývajúcich zo všeobecne záväzných právnych predpisov na dodržiavanie BOZP a PO,
		11. náklady spojené s činnosťou koordinátora bezpečnosti zhotoviteľa,
		12. náklady spojené so zabezpečením a odovzdaním revíznych správ, atestov, licencií, návodov na použitie, záručných listov,
		13. náklady spojené s uvedením Diela do 14-dňovej skúšobnej prevádzky a zaškolením zamestnancov objednávateľa v Mieste dodania diela,
		14. náklady spojené s vykonaním akýchkoľvek ďalších prác a dodávok, ktoré sú potrebné pre riadne a včasné zhotovenie a odovzdanie Diela.
	5. Zmenu Ceny diela je možné uskutočniť len so súhlasom oboch zmluvných strán formou písomného dodatku a len v prípadoch uvedených v zmluve.
	6. Zhotoviteľ vyhlasuje, že sa dôkladne oboznámil s Projektovou dokumentáciou stavby, pričom vyhlasuje, že Projektová dokumentácia stavby je mu zrozumiteľná tak, že na jej základe ocenil všetky práce a dodávky potrebné na zhotovenie Diela a stavba podľa projektovej dokumentácie je spôsobilá na zabudovanie predmetu Diela do stavby. Dohodnutá Cena diela, ku ktorej sa zhotoviteľ zaviazal v Cenovej ponuke zhotoviteľa, obsahuje ocenenie všetkých prác a dodávok potrebných na zhotovenie Diela.
	7. Zmenu Diela, ktorá bude mať za následok akékoľvek zvýšenie Ceny diela, je možné vykonať iba po predchádzajúcom písomnom súhlase objednávateľa. V prípade porušenia povinnosti podľa predchádzajúcej vety zo strany zhotoviteľa nie je prípustné dohodnutú Cenu diela meniť a náklady s tým spojené znáša výlučne zhotoviteľ.

**Článok V**

**Platobné podmienky**

* 1. Cena diela bude uhrádzaná objednávateľom postupne zálohovo bezhotovostným prevodom na účet zhotoviteľa nasledovne:
		1. 30 % z Ceny diela najneskôr do 7 dní od podpisu tejto zmluvy,
		2. 40 % z Ceny diela najneskôr do 7 dní od začatia montáže Diela podľa bodu 3.2.2,
		3. 20 % z Ceny diela najneskôr do 7 dní od začatia funkčných skúšok podľa bodu 3.2.3,
		4. 10 % z Ceny diela do 7 dní od úspešných funkčných skúšok Diela.
	2. Zhotoviteľ je povinný uskutočniť Súhrnnú fakturáciu ceny Diela a predložiť objednávateľovi záverečnú faktúru po podpise Preberacieho protokolu bez vád a nedorobkov brániacich riadnemu užívaniu Diela a vypratania Miesta dodania diela.
	3. Prílohou záverečnej faktúry vystavenej zhotoviteľom bude kópia Preberacieho protokolu podpísaného oprávnenými zástupcami oboch zmluvných strán spolu s prílohami preberacieho protokolu.
	4. Za deň uhradenia sa považuje deň pripísania fakturovanej čiastky na účet príslušnej zmluvnej strany.
	5. Záverečná faktúra vystavená podľa zmluvy musí obsahovať údaje v zmysle zákona č. 222/2004 Z. z. o dani z pridanej hodnoty v znení neskorších predpisov, najmä:
* označenie zhotoviteľa a objednávateľa,
* číslo faktúry,
* číslo zmluvy,
* deň vystavenia a deň splatnosti faktúry,
* označenie banky a číslo účtu, na ktorý sa má uhradiť fakturovaná čiastka (podľa zmluvy, resp. neskôr písomne oznámeným druhej zmluvnej strane),
* fakturovanú sumu odsúhlasenú objednávateľom v členení:
1. cena Diela bez DPH,
2. DPH z ceny Diela, v prípade, ak sa v zmysle platných právnych predpisov účtuje k Cene diela DPH,
3. cena Diela vrátane DPH, v prípade, ak sa v zmysle platných právnych predpisov účtuje k Cene diela DPH,
* označenie a Miesto dodania diela,
* pečiatka a podpis oprávneného zástupcu zhotoviteľa,
* prílohy podľa bodu 5.3.
	1. Záverečná faktúra, ktorá nebude mať predpísané náležitosti, bude zhotoviteľovi vrátená a objednávateľ nie je povinný uskutočniť na jej základe akúkoľvek úhradu. Zhotoviteľ je povinný predložiť novú faktúru.
	2. Ak bude zhotoviteľ zverejnený v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o dani z pridanej hodnoty v znení neskorších predpisov, objednávateľ uhradí zhotoviteľovi sumu zníženú o čiastku rovnajúcu sa výške DPH uvedenej na faktúre. Túto nezaplatenú sumu uhradí objednávateľ zhotoviteľovi na základe preukázania úhrady DPH daňovému úradu za príslušné obdobie čestným vyhlásením, že DPH uvedená na faktúre pre objednávateľa bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.

**Článok VI**

**Postup a organizácia práce na Diele**

* 1. Zhotoviteľ má právo vykonávať práce spôsobom, ktorý považuje za najvhodnejší k riadnemu výkonu prác pri rešpektovaní (i) účelu zmluvy, (ii) zmluvných termínov, resp. Časového harmonogramu.
	2. Zhotoviteľ zhotoví Dielo v súlade s (i) platnými právnymi predpismi, (ii) európskymi a harmonizovanými slovenskými technickými normami, (iii) obvyklými zásadami techniky platnými v dobe zhotovovania Diela, ako aj pokynmi a požiadavkami objednávateľa, ak sú v súlade s touto zmluvou. Počas celej doby zhotovovania Diela je zhotoviteľ povinný klásť maximálny dôraz na kvalitu vykonávaných prác.
	3. Zhotoviteľ vyhlasuje, že sa dôkladne oboznámil s rozsahom požiadaviek objednávateľa a podpisom zmluvy ich akceptuje v plnom rozsahu. Zhotoviteľ zároveň vyhlasuje, že všetky nejasnosti Projektovej dokumentácie stavby predloženej objednávateľom, kde má byť Dielo namontované, si zhotoviteľ s objednávateľom vyjasnil pred podpisom zmluvy.
	4. Zhotoviteľ je povinný riadiť sa pokynmi objednávateľa, pričom objednávateľ zabezpečí koordináciu svojich prác s dodávkami zhotoviteľa alebo iných dodávateľov.
	5. Zhotoviteľ je povinný akékoľvek vstupné podklady objednávateľa, ktoré obdrží v priebehu zhotovovania Diela, vždy do 5 (piatich) pracovných dní preveriť a odsúhlasiť ich vecnú správnosť. V prípade, ak zhotoviteľ tak neurobí, má sa za to, že vstupné podklady sú úplné a bez vád.
	6. Zhotoviteľ sa zaväzuje zhotoviť Dielo na vlastné náklady a na vlastné nebezpečenstvo v termínoch dohodnutých v bodoch 3.2.2 až 3.2.6.
	7. Objednávateľ má právo kontrolovať kvalitu Diela v priebehu zhotovovania Diela. Zhotoviteľ je povinný spolupracovať a bez zbytočného odkladu a bezplatne poskytnúť objednávateľovi informácie v primeranom rozsahu súvisiace s Dielom a jeho stupňom rozpracovanosti po celú dobu trvania zmluvy.
	8. Nebezpečenstvo škody na veci prechádza na objednávateľa po odovzdaní Diela. Od toho momentu za prípadné poškodenie Diela nenesie zodpovednosť zhotoviteľ. Pre vylúčenie pochybností, vzhľadom na to, že Dielo bude zhotovované v priestoroch objednávateľa, nebezpečenstvo škody na veci podľa prvej vety tohto bodu znáša zhotoviteľ iba v prípade, ak je škoda na veci spôsobená zo strany zhotoviteľa, prípadne subdodávateľov zhotoviteľa, alebo iných osôb, ktoré sa podieľajú na zhotovení diela na základe poverenia zhotoviteľa. Za škodu spôsobenú inými osobami, ako osobami podľa predošlej vety, zodpovedá objednávateľ.
	9. Objednávateľ sa zaväzuje riadne a včas zhotovené Dielo bez vád a nedorobkov brániacich riadnemu užívaniu Diela prevziať na základe Protokolu o odovzdaní a prevzatí Diela.
	10. Zhotoviteľ nemôže poveriť zhotovovaním časti Diela inú osobu (subdodávateľa) okrem subdodávateľov uvedených v prílohe č. 3 tejto zmluvy. Zhotoviteľ uvedie najneskôr pri podpise zmluvy zoznam všetkých známych subdodávateľov, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora. V prípade neuvedenia subdodávateľov v zmluve je zaviazaný celý predmet zmluvy splniť zhotoviteľ. Zhotoviteľ je oprávnený zmeniť subdodávateľa len na základe jeho písomného odsúhlasenia objednávateľom formou dodatku k tejto zmluve, pričom objednávateľ nie je oprávnený bez vážneho dôvodu odmietnuť udelenie takéhoto súhlasu. Zapísanie subdodávateľov v registri partnerov verejného sektora overuje objednávateľ v informačnom systéme - Register partnerov verejného sektora. Údaje zapísané v registri nie je podľa § 3 ods. 2 zákona č. 315/2016 Z. z. potrebné pred orgánmi verejnej moci preukazovať. Pri plnení predmetu zmluvy subdodávateľom má zhotoviteľ zodpovednosť, akoby predmet Zmluvy plnil sám.
	11. **Miesto dodania diela:**
		1. O odovzdaní Miesta dodania diela alebo jeho časti zhotoviteľovi bude vyhotovený písomný preberací protokol podpísaný obidvomi zmluvnými stranami. Miesto dodania diela bude odovzdané zhotoviteľovi v termíne podľa bodu 3.2.1. V prípade omeškania objednávateľa s odovzdaním Miesta dodania diela má zhotoviteľ právo na posunutie termínov podľa bodov 3.2.2 až 3.2.6 o dobu omeškania objednávateľa s odovzdaním Miesta dodania diela. Ak omeškanie objednávateľa trvá viac ako 30 dní oproti termínu podľa bodu 3.2.1, má zhotoviteľ právo od tejto zmluvy odstúpiť.
		2. Zhotoviteľ vyhlasuje, že sa s podmienkami a povahou Miesta zhotovenia diela oboznámil, a to najmä, nie však výlučne, s Projektovou dokumentáciou Miesta dodania diela.
		3. Zhotoviteľ vyhlasuje, že sa oboznámil so všetkými dokumentmi, rozhodnutiami, vyjadreniami a stanoviskami vzťahujúcich sa k Dielu najmä, nie však výlučne, s Projektovou dokumentáciou Miesta dodania diela.
		4. Bezdôvodné odmietnutie prevzatia Miesta dodania diela zhotoviteľom zakladá právo objednávateľa na náhradu škody a právo objednávateľa od zmluvy odstúpiť pre podstatné porušenie povinnosti zhotoviteľom, avšak až po márnom uplynutí lehoty minimálne 7 dní na nápravu od doručenia písomnej výzvy na nápravu zhotoviteľovi.
		5. Zhotoviteľ je povinný pri plnení svojich povinností podľa zmluvy udržiavať poriadok na Miesta dodania diela a v jeho okolí, najmä na vlastné náklady udržiavať čistotu na Miesta dodania diela.
		6. Zhotoviteľ je v súčinnosti s objednávateľom povinný vykonať opatrenia na zamedzenie vstupu nepovolaných osôb na Miesta dodania diela, a to najmä na miesta, kde môže dôjsť k ohrozeniu života alebo zdravia osôb.
		7. Objednávateľ je povinný zabezpečiť odberné miesta pre odber energií na účely zhotovovania Diela a v súvislosti s tým najmä zabezpečiť možnosť pripojenia zhotoviteľa na existujúce rozvody energií (elektrina, voda, kanalizácia).
		8. Zhotoviteľ je povinný pri prevzatí Miesta dodania diela objednávateľovi odovzdať menný zoznam pracovníkov, platné školenia BOZP a PO, zoznam strojov a mechanizmov potrebných k realizácii Diela.
		9. Miesto dodania diela musí v čase odovzdania a počas realizácie Diela spĺňať požiadavky podľa prílohy č. 5 k tejto zmluve.
	12. **Technický dozor objednávateľa**
		1. Zhotoviteľ poverí osobu, ktorá ho bude zastupovať na Mieste zhotovenia diela počas výkonu prác v súlade s podmienkami zmluvy.
		2. Zhotoviteľ musí mať na Mieste zhotovenia diela pri výkone montážnych prác zodpovednú osobu, ktorá zodpovedá za kontrolu prác a dodávok. Zástupca zhotoviteľa je povinný informovať Technický dozor objednávateľa, resp. jeho splnomocnených zástupcov, o všetkých zmenách, nezrovnalostiach, odchýlkach týkajúcich sa Diela.
		3. Objednávateľ určí Technický dozor objednávateľa. Technický dozor objednávateľa má prístup na Miesto dodania diela. Objednávateľ je oprávnený kedykoľvek zmeniť alebo doplniť Technický dozor objednávateľa.
	13. **Realizácia Diela**
		1. Objednávateľ je oprávnený kontrolovať spôsob zhotovovania Diela zhotoviteľom prostredníctvom Technického dozoru objednávateľa a to až do podpisu Protokolu o odovzdaní a prevzatí Diela bez vád a nedorobkov, resp. odstránenia poslednej vady alebo nedorobku z Preberacieho konania.
		2. Technický dozor objednávateľa je oprávnený pri zistení chýb v priebehu výkonu dodávok a prác požadovať, aby zhotoviteľ zistené chyby bez zbytočného odkladu odstránil a dodávky a práce vykonával riadnym spôsobom. Odstránenie chýb je zhotoviteľ povinný realizovať na svoje náklady a v lehote určenej objednávateľom bez vplyvu na termíny zhotovovania Diela.
		3. Objednávateľ poskytne bezplatne zhotoviteľovi samostatný suchý uzamykateľný a nevykurovaný sklad v blízkosti Miesta zhotovenia diela na uskladnenie technológie pred jej montážou, a to po nevyhnutne potrebnú dobu.
		4. Po podpise Protokolu o odovzdaní a prevzatí Diela môže zhotoviteľ ponechať na Mieste dodania diela len stroje, zariadenia a materiál potrebný na odstránenie vád a nedorobkov, s ktorými objednávateľ Dielo prevzal. Po odstránení vád a nedorobkov je zhotoviteľ povinný vypratať Miesto dodania diela do 3 (troch) pracovných dní a upraviť Miesto dodania diela tak, ako mu to ukladá zmluva.
		5. Zhotoviteľ sa zaväzuje na základe žiadosti objednávateľa poskytnúť súčinnosť objednávateľovi a tretím subjektom zúčastneným na zhotovovaní Diela.
		6. Zhotoviteľ zodpovedá za odbornú a zdravotnú spôsobilosť svojich zamestnancov a subdodávateľov, ktorých poverí v súlade s podmienkami zmluvy na zhotovovaní Diela a je povinný vybaviť ich osobnými ochrannými prostriedkami.
		7. Zhotoviteľ sa zaväzuje, že ak pri realizácii Diela použije materiály a práce alebo dokumentáciu, ktoré sú chránené patentovými alebo autorskými právami bez súhlasu oprávnených osôb nakladať s týmito právami, znáša všetky sankcie a nároky uplatnené z porušenia autorských a patentových práv s tým spojenými.
	14. **Odovzdanie a prevzatie Diela**
		1. Zhotoviteľ splní povinnosť riadne a včas zhotoviť Dielo odovzdaním riadne zhotoveného Diela bez vád a nedorobkov brániacich riadnemu užívaniu Diela objednávateľovi v termíne dohodnutom v článku III spolu so všetkými dokumentmi vzťahujúcimi sa na Dielo. Dielo sa považuje za riadne dokončené bez vád a nedorobkov brániacich riadnemu užívaniu Diela v prípade úspešného vykonania funkčných skúšok podľa bodu 3.2.4.
		2. Ak všeobecne záväzne právne predpisy alebo harmonizované technické normy určujú vykonanie skúšok osvedčujúcich dohodnuté vlastnosti Diela, musí úspešné vykonanie takýchto skúšok predchádzať odovzdaniu a prevzatiu Diela a zhotoviteľ je povinný pri odovzdaní Diela objednávateľovi predložiť doklady preukazujúce vykonanie predpísaných skúšok.
		3. Zhotoviteľ je povinný pri Preberacom konaní odovzdať objednávateľovi nasledovné dokumenty vzťahujúce sa na Dielo:
			1. zoznam strojov, zariadení, ktoré sú súčasťou Diela, ich návody na obsluhu, záručné podmienky, osvedčenia o kvalite a kompletnosti, ich pasporty, atesty podľa európskych technických noriem a záručné listy v 1 vyhotovení,
			2. osvedčenia o zhode v 1 vyhotovení,
			3. doklady o všetkých vykonaných skúškach a meraniach v 1 vyhotovení,
			4. východiskové revízne správy elektrických zariadení v 1 vyhotovení,
			5. doklady o komplexnom vyskúšaní Diela a zaučení poverených pracovníkov objednávateľa v 1 vyhotovení,
			6. návody na obsluhu zariadenia v slovenskom jazyku (alebo českom jazyku) v 1 vyhotovení a 2 x v elektronickom vyhotovení, vrátane návodov na montáž zariadenia,
			7. ďalšie dokumenty podľa povahy Diela, ktorých potreba vyplýva z predmetu zmluvy, všeobecne záväzných právnych predpisov a príslušných technických noriem,
		4. Zhotoviteľ je povinný vyzvať objednávateľa na Preberacie konanie písomne minimálne 3 (tri) dni pred plánovaným termínom odovzdania a prevzatia Diela.
		5. Predmetom odovzdania zhotoviteľom a prevzatia objednávateľom bude Dielo ako celok.
		6. Predmetom odovzdania bude Dielo bez vád a nedorobkov, ktoré bránia riadnemu užívaniu Diela. Objednávateľ je oprávnený odmietnuť prevzatie Diela výlučne, ak sa na Diele vyskytnú vady a nedorobky brániace riadnemu užívaniu Diela. Vady a nedorobky, ktoré nebránia riadnemu užívaniu Diela, alebo ak neboli odovzdané niektoré dokumenty vzťahujúce sa na Dielo v súlade s podmienkami zmluvy, nebránia prevzatiu Diela objednávateľom. Odstránenie takýchto vád a nedorobkov je povinný vykonať zhotoviteľa podľa bodu 6.14.9.
		7. Odovzdanie Diela nastáva podpisom Protokolu o odovzdaní a prevzatí Diela podpísaného oprávnenými zástupcami obidvoch zmluvných strán. Protokol o odovzdaní a prevzatí Diela vyhotovuje zhotoviteľ v 4 (štyroch) vyhotoveniach, z ktorých po 2 (dve) vyhotovenia obdržia obidve zmluvné strany. Protokol bude obsahovať základné údaje zhotoveného Diela, zoznam vád a nedorobkov Diela zistených počas Preberacieho konania, dohodu o opatreniach na odstránenie uvedených vád a nedorobkov, dĺžku záručnej doby.
		8. Ak objednávateľ odmietne podpísať alebo nepodpíše Protokol o odovzdaní a prevzatí Diela z akéhokoľvek iného dôvodu, ako je existencia vád a nedorobkov Diela brániacich riadnemu užívaniu Diela, Dielo sa v takom prípade považuje za prevzaté márnym uplynutím trojdňovej lehoty od výzvy na Preberacie konanie podľa bodu 6.14.4. V prípade, ak objednávateľ odmietne podpísať Protokol o odovzdaní a prevzatí Diela z dôvodu existencie vád a nedorobkov brániacich riadnemu užívaniu Diela, spíšu zmluvné strany zápis, v ktorom uvedú svoje stanoviská a ich odôvodnenie.
		9. V prípade, že sa na Diele vyskytnú vady a nedorobky, dohodnú si zmluvné strany spôsob ich odstránenia. Zhotoviteľ je povinný odstrániť vady a nedorobky na vlastné náklady v lehote najneskôr do 30 dní odo dňa podpisu Protokolu o odovzdaní alebo prevzatí Diela alebo odo dňa podpisu zápisu o odmietnutí prevziať Dielo. Odstránenie vád objednávateľ potvrdzuje podpisom na zázname o odstránení vád a nedorobkov. Pokiaľ povinnosť odstránenia zistených vád a nedorobkov na Diele zhotoviteľ v stanovenej lehote nesplní, má objednávateľ právo dať vady a nedorobky odstrániť tretej osobe alebo ich odstrániť sám, na náklady a nebezpečenstvo zhotoviteľa. Priame náklady, ktoré vzniknú objednávateľovi s odstránením vád a nedorobkov na Diele, je objednávateľ povinný riadne preukázať zhotoviteľovi a je oprávnený tieto započítať voči neuhradenej časti Ceny diela. V prípade, ak zhotoviteľ neodstráni akékoľvek vady a nedorobky na Diele, má objednávateľ nárok na zmluvnú pokutu dohodnutú v článku X.
		10. Zhotoviteľ je povinný zaslať objednávateľovi potvrdenie o odstránení vady alebo nedorobku najneskôr do 5 (piatich) pracovných po odstránení vady alebo nedorobku, ktoré musí obsahovať nasledujúce údaje:
1. údaje zhotoviteľa v rozsahu obchodného mena, sídla, IČO, meno a priezvisko povereného pracovníka zhotoviteľa, ktorý reklamáciu prijal,
2. údaje objednávateľa v rozsahu obchodného mena, sídla, IČO, meno a priezvisko povereného pracovníka objednávateľa, ktorý vadu alebo nedorobok reklamoval,
3. dátum nahlásenia reklamácie,
4. popis vady,
5. spôsob odstránenia vady,
6. príčina prípadného neodstránenia vady,
7. dátum odstránenia vady,
8. meno a priezvisko pracovníka zhotoviteľa, ktorý reklamáciu odstránil,
	* 1. Zhotoviteľ vyprace Miesto dodania diela v lehote najneskôr do 20 (dvadsiatich) pracovných dní odo dňa podpisu Protokolu o odovzdaní a prevzatí Diela, najneskôr však podľa v lehote podľa bodu 3.2.6, pokiaľ sa zmluvné strany nedohodnú inak. V rovnakej lehote je zhotoviteľ povinný vypratať Miesto dodania diela aj v prípade, že záväzok zhotoviteľa zhotoviť Dielo zanikol inak než splnením, a to odo dňa zániku tohto záväzku. V prípade, ak zhotoviteľ nevyprace Miesto dodania diela v dohodnutej lehote, má objednávateľ nárok na náhradu vzniknutej škody.
	1. **Práva a povinnosti zhotoviteľa:**
		1. Zhotoviteľ je povinný použiť, prepravovať, skladovať a likvidovať akékoľvek nebezpečné materiály a zariadenia, ktoré budú použité pri zhotovovaní Diela, v súlade so všeobecne záväznými právnymi predpismi a technickými normami.
		2. Zhotoviteľ zabezpečí účasť zodpovedných pracovníkov na preverovaní svojich dodávok a prác, ktoré vykonáva Technický dozor objednávateľa, a bez meškania vykoná opatrenia na odstránenie zistených vád, nedostatkov a odchýlok od Špecifikácie Diela podľa prílohy č. 1 k zmluve.
		3. Zhotoviteľ umožní Technickému dozoru objednávateľa kontrolovať vykonávanie dohodnutých dodávok a prác.
		4. Zhotoviteľ je povinný rešpektovať na Mieste zhotovenia diela pokyny koordinátora bezpečnosti práce a poskytovať mu potrebnú súčinnosť.
	2. **Práva a povinnosti objednávateľa:**
		1. Technický dozor objednávateľa vykonáva kontrolu dodávok a prác, či sa vykonávajú v súlade so zmluvou. Na nedostatky zistené v priebehu prác upozorňuje zhotoviteľa.
		2. Technický dozor objednávateľa je oprávnený a povinný:
			1. odovzdať Miesto dodania diela v súlade s prílohou č. 5,
			2. organizovať a viesť operatívne porady a kontrolné dni,
			3. vykonávať kvalitatívno-technickú kontrolu realizácie Diela,
			4. vykonávať opatrenia na odvrátenie alebo obmedzenie škôd na Diele,
			5. kontrolovať postup prác podľa Časového harmonogramu,
			6. dohodnúť termíny odstránenia vád a nedorobkov, kontrolovať a potvrdzovať ich odstránenie, vyjadrovať sa k zmenám termínov zhotovovania Diela,
			7. v prípade nutnosti, napr. hrozba vzniku alebo vznik škôd na Diele, nedodržanie bezpečnosti ohrozujúcej život alebo zdravie pracovníkov na Diele, dať pokyn na prerušenie alebo zastavenie prác na Diele.
		3. Objednávateľ je povinný zabezpečiť odvoz a likvidáciu odpadu, ktorý je súčasťou balenia Technologických zariadení (tzn. drevené, plastové a papierové obaly), z Miesta dodania diela na svoje náklady v súlade s platnými právnymi predpismi.
	3. Dielo alebo ktorákoľvek jeho časť má vady, ak:
		1. nie je dodané v požadovanej kvalite v súlade s požiadavkami zmluvy alebo harmonizovanými technickými normami,
		2. vykazuje vady alebo nedorobky, t. j. Dielo je zhotovené s vadami alebo nie je vykonané v celom rozsahu podľa príloh č. 1 a 2,
		3. sú závažné vady v dokladoch nutných na užívanie Diela, ktoré bránia jeho riadnemu užívaniu,
		4. má právne vady.

**Článok VII**

**Záručná doba**

* 1. Zhotoviteľ zodpovedá za to, že Dielo je zhotovené podľa podmienok dohodnutých v zmluve a v dobe prevzatia Diela objednávateľom a počas plynutia záručnej doby bude mať zmluvne dohodnuté vlastnosti a bude spôsobilé na účel určený v zmluve alebo v súlade so všeobecne záväznými právnymi predpismi s prihliadnutím na primerané opotrebenie. **Záručná doba zhotoveného Diela je 24 (dvadsaťštyri) mesiacov** (ďalej len „**Záručná doba**“). Záručná doba začína plynúť dňom podpisu Protokolu o odovzdaní a prevzatí Diela a končí uplynutím 24 (dvadsiatich štyroch) mesiacov.
	2. Zhotoviteľ zodpovedá za vady, ktoré má Dielo v čase Preberacieho konania a počas plynutia Záručnej doby. Reklamáciu vád vzniknutých v Záručnej dobe uplatní objednávateľ u zhotoviteľa bez zbytočného odkladu po ich zistení, pričom uvedie požadovaný spôsob jej odstránenia.
	3. V prípade výskytu akejkoľvek vady na Diele počas Preberacieho konania alebo počas Záručnej doby je zhotoviteľ povinný postupovať v súlade s pravidlami uvedenými v tomto odseku, a to nasledovne v uvedenom poradí:
		1. odstrániť vadu opravou v lehote do 30 (tridsiatich) dní, resp. do 24 (dvadsiatich štyroch) hodín v prípade vady znemožňujúcej dojenie,
		2. odstrániť vadu bezplatným dodaním náhradnej časti Diela v lehote do 30 (tridsiatich) dní, resp. do 24 (dvadsiatich štyroch) hodín v prípade vady znemožňujúcej dojenie,
		3. dodať chýbajúcu časť Diela v lehote do 30 (tridsiatich) dní, resp. do 24 (dvadsiatich štyroch) hodín v prípade vady znemožňujúcej dojenie.
	4. Odstránenie vady Diela v lehote dlhšej ako podľa bodu 7.3 z dôvodov technologických postupov alebo termínov dodávok je zhotoviteľ povinný preukázať technickými správami. V prípade, ak zhotoviteľ preukáže potrebu dlhšej lehoty odôvodnenej technologickým postupom alebo termínom dodávky, dohodnú zmluvné strany termín nevyhnutne potrebný na odstránenie vád Diela.
	5. Ak ide o neodstrániteľnú vadu, je objednávateľ oprávnený uplatňovať primeranú zľavu z ceny Diela. V prípade, ak neodstrániteľná vada bráni riadnemu užívaniu Diela, je objednávateľ oprávnený odstúpiť od zmluvy.
	6. Všetky náklady v súvislosti s odstraňovaním vád Diela znáša zhotoviteľ.
	7. Uplatnením práv objednávateľa zo zodpovednosti za vady nie sú dotknuté práva objednávateľa na uhradenie zmluvnej pokuty a náhradu škody súvisiace s vadným plnením povinností zhotoviteľa podľa zmluvy.
	8. Záručná doba neplynie po dobu, počas ktorej objednávateľ nemohol Dielo užívať z dôvodu vady Diela, okrem vád Diela, za ktoré zodpovedá objednávateľ.
	9. Pokiaľ zhotoviteľ neodstráni vady Diela v lehote a spôsobom dohodnutým podľa zmluvy, má objednávateľ právo dať vady a nedorobky odstrániť tretej osobe alebo ich odstrániť sám, na náklady a nebezpečenstvo zhotoviteľa. Takto vynaložené náklady budú vyčíslené v osobitnej faktúre vystavenej objednávateľom so splatnosťou 30 (tridsať) dní odo dňa vystavenia faktúry.
	10. Objednávateľ sa zaväzuje počas trvania záručnej doby reklamovať vady Diela u zhotoviteľa telefonicky a zároveň e-mailom. Zhotoviteľ počas plynutia záručnej lehoty je povinný prijímať reklamácie telefonicky na telefónnom čísle oznámenom objednávateľovi a v elektronickej forme na e-mailovej adrese: xxx@xxx.xxx.
	11. Zhotoviteľ zabezpečí pre objednávateľa samostatne alebo prostredníctvom tretej osoby záručný a pozáručný servis, ktorý nespadá pod záruku podľa tohto článku VII, a to po dobu najmenej 72 mesiacov od dodania Diela na základe samostatnej servisnej zmluvy.

**Článok VIII**

**Poistenie**

* 1. Zhotoviteľ vyhlasuje, že je poistený minimálne v nasledujúcom rozsahu:
		1. poistenie zodpovednosti za škodu spôsobenú prírodnými živlami (pre prípad poškodenia alebo zničenia Diela požiarom, výbuchom, úderom blesku, povodňou, záplavou, víchricou, krupobitím, zosuvom pôdy, zrútením skál či zemín, lavínami, pádom stromov, stožiarov a iných predmetov, zemetrasením, tiažou snehu a námrazy, vodou vytekajúcou z vodovodných zariadení),
		2. poistenie majetku proti všetkým nebezpečenstvám,
		3. poistenie majetku proti krádeži a lúpeži,
		4. poistenie zodpovednosti za škodu spôsobenú podnikateľskou činnosťou (stavebno-montážne poistenie),
		5. poistenie zodpovednosti za škodu spôsobenú pracovným úrazom a chorobou z povolania,
		6. poistenie zodpovednosť za škodu spôsobenú tretím osobám (na majetku, zdraví).
	2. Zhotoviteľ sa zaväzuje udržiavať poistenie v platnosti počas celej doby zhotovovania Diela až do odstránenia poslednej vady alebo nedorobku zisteného počas Preberacieho konania a za tým účelom platiť splátky poistného riadne a včas. Zhotoviteľ je povinný počas plynutia záručnej lehoty na Dielo udržiavať v platnosti poistenie v rozsahu zodpovednosti za škodu spôsobenú vadným výrobkom.

**Článok IX**

**Zodpovednosť za škodu, bezpečnosť a ochrana zdravia pri práci**

* 1. Zhotoviteľ sa zaväzuje upozorniť objednávateľa na všetky okolnosti, ktoré by mohli viesť pri jeho činnosti na Mieste dodania diela k ohrozeniu života a zdravia osôb, ku vzniku škôd na majetku, prírode, životnom prostredí alebo k ohrozeniu prevádzky niektorej zo zmluvných strán.
	2. Zhotoviteľ sa zaväzuje:
		1. zabezpečiť, vykonávať a dodržiavať bezpečnostné, hygienické, protipožiarne a ekologické predpisy na Mieste dodania diela, ako aj mimo neho, pokiaľ vykonáva práce súvisiace so zmluvou aj mimo Miesta dodania diela, dodržiavať zásady ochrany zdravia pri práci a zásady bezpečného správania na Mieste dodania diela,
		2. dodržiavať určené pracovné postupy,
		3. spolupracovať pri zabezpečení ochrany a bezpečnosti práce a protipožiarnej ochrany,
		4. používať určeným spôsobom ochranné pracovné prostriedky a náležite sa o ne starať,
		5. oznámiť bez zbytočného odkladu objednávateľovi nedostatky, ktoré by pri výkone prác mohli ohroziť bezpečnosť alebo zdravie osôb nachádzajúcich sa na Mieste dodania diela,
		6. realizovať opatrenia na predchádzanie zhoršenia parametrov životného prostredia a minimalizovať nepriaznivé vplyvy stavebnej a montážnej činnosti na životné prostredie, majetok objednávateľa alebo tretích osôb,
		7. spolupracovať s orgánmi štátnej správy a samosprávy pri ich kontrolnej činnosti na Mieste dodania diela,
		8. vypracovať hlásenie v prípade vzniku poistnej udalosti,
		9. rešpektovať kontroly koordinátora bezpečnosti a zabezpečiť odstránenie nedostatkov zistených pri jeho kontrole Diela a Miesta dodania diela,
		10. vybaviť svojich zamestnancov a živnostníkov ochrannými pracovnými pomôckami pred začatím výkonu stavebných prác a zabezpečiť, že jeho zamestnanci a živnostníci budú ochranné pracovné prostriedky používať v predpísanom rozsahu a účelu ich použitia.

**Článok X**

**Sankčné ustanovenia**

* 1. V prípade, ak zhotoviteľ neodovzdá Dielo objednávateľovi do 15 dní od uplynutia termínu odovzdania Diela, je zhotoviteľ povinný uhradiť objednávateľovi zmluvnú pokutu vo výške 1 % z celkovej ceny Diela za každý začatý týždeň omeškania po 15. dni omeškania. Zmluvné strany sa dohodli, že celková výška akýchkoľvek sankcií uplatnených voči zhotoviteľovi v súvislosti s omeškaním odovzdania Diela objednávateľovi nesmie v žiadnom prípade prekročiť celkovú sumu predstavujúcu 10 % Ceny diela. Zmluvné strany vyhlasujú, že považujú zmluvnú pokutu dohodnutú v tomto bode za primeranú vzhľadom na nenávratný finančný príspevok schválený objednávateľovi Poľnohospodárskou platobnou agentúrou, o ktorom bol zhotoviteľ výslovne informovaný objednávateľom. Objednávateľ nie je oprávnený – okrem zmluvnej pokuty podľa tohto bodu 10.1 – požadovať žiadne iné platby alebo nároky na základe tejto zmluvy (vrátane nárokov na náhradu škody alebo nárokov na vydanie bezdôvodného obohatenia), ktoré vznikli priamo alebo nepriamo ako následok omeškania zhotoviteľa s odovzdaním Diela do 31. 03. 2025 podľa bodu 3.2.5 (v prípade posunutia termínu podľa článku III do uplynutia takto posunutého termínu).
	2. V prípade, ak je objednávateľ v omeškaní so zaplatením Ceny diela (alebo jej časti), zhotoviteľ má nárok na zmluvnú pokutu vo výške 1 % z dlžnej sumy za každý začatý týždeň omeškania, pričom je zároveň oprávnený odoprieť plnenie predmetu tejto zmluvy až do úhrady všetkých splatných záväzkov zo strany objednávateľa.
	3. Objednávateľ je povinný uhradiť zhotoviteľovi úrok z omeškania vo výške 0,05 % denne z dlžnej sumy, pokiaľ je objednávateľ v omeškaní s jej úhradou, a to za každý deň omeškania.
	4. Všetky zmluvné sankcie podľa zmluvy musia byť vyúčtované samostatnou faktúrou v súlade s podmienkami zmluvy. Akákoľvek zmluvná pokuta alebo nárok na náhradu škody sú splatné v lehote 7 (siedmich) dní odo dňa vystavenia príslušnej faktúry.
	5. Uhradenie zmluvnej pokuty podľa zmluvy nezbavuje povinnú zmluvnú stranu porušenú povinnosť splniť v dodatočne poskytnutej lehote.
	6. Nárok poškodenej zmluvnej strany na náhradu škody zostáva zachovaný iba v rozsahu prevyšujúcom uplatnenú zmluvnú pokutu.
	7. Zmluvné strany sa dohodli, bez toho, aby bolo dotknuté akékoľvek ďalšie obmedzenie zodpovednosti stanovené v tomto článku zmluvy, že nároky objednávateľa na náhradu škody, ktoré mu vzniknú v súvislosti s touto zmluvou, budú v každom prípade existovať iba v prípade nedbanlivosti alebo úmyselného porušenia povinností na strane zhotoviteľa. Zmluvné strany sa tiež dohodli, bez toho, aby bolo dotknuté akékoľvek ďalšie obmedzenie zodpovednosti stanovené v tomto článku, že zhotoviteľ nebude v žiadnom prípade a bez ohľadu na právny základ (zmluva, delikt vrátane nedbanlivosti, odškodnenie alebo iná oblasť práva) zodpovedať voči objednávateľovi za ušlý zisk alebo tržby, vynaložené administratívne náklady, režijné náklady, stratu využiteľnosti, stratu údajov, kapitálové náklady, akékoľvek splatné pokuty alebo penále zaplatené objednávateľom, škody na majetku okrem Diela a akékoľvek škody, výdavky alebo straty vyplývajúce z takéhoto poškodenia, a v každom prípade bez ohľadu na to, či sa príslušné straty alebo škody považujú za priame, následné, nepriame alebo iné, alebo za akékoľvek náhodné, nepriame alebo následné škody alebo čokoľvek z vyššie uvedeného, ktoré utrpela akákoľvek tretia osoba. Zmluvné strany sa tiež dohodli, bez toho, aby bolo dotknuté akékoľvek ďalšie obmedzenie zodpovednosti stanovené v tomto článku, že celková zodpovednosť zhotoviteľa alebo objednávateľa vyplývajúca z tejto zmluvy alebo súvisiaca s ňou je bez ohľadu na právny základ (zmluva, porušenie práva vrátane nedbanlivosti, odškodnenie alebo akákoľvek iná oblasť práva) v súhrne obmedzená na 10 % Ceny diela podľa tejto zmluvy. Vyššie uvedený maximálny limit zodpovednosti bude znížený o (a) akúkoľvek zmluvnú pokutu, (b) zľavu z Ceny diela.
	8. Obmedzenie zodpovednosti podľa tohto článku platí bez ohľadu na to, či takúto škodu alebo ušlý zisk priamo spôsobil objednávateľ, zhotoviteľ alebo niektorý z ich subdodávateľov alebo zamestnancov konajúcich v ich mene.
	9. Vyššie uvedené obmedzenia zodpovednosti neplatia v nasledovných prípadoch, v prípade ktorých je dôkazné bremeno na objednávateľovi:
		1. hrubá nedbanlivosť alebo úmyselné konanie, ktoré možno pripísať zhotoviteľovi. Uplatňujú sa však aj v prípade hrubej nedbanlivosti akejkoľvek inej osoby konajúcej za zhotoviteľa, vrátane subdodávateľov, zástupcov a zamestnancov zhotoviteľa.
		2. v prípade ublíženia na zdraví zavineného konaním alebo opomenutím, ktoré možno pripísať zhotoviteľovi, alebo
		3. ak kogentný právny predpis neustanovuje inak.

**Článok XI**

**Osobitné ustanovenia**

* 1. Výhrada vlastníckeho práva: vlastnícke právo k Dielu nadobudne objednávateľ až momentom zaplatenia celej Ceny diela.
	2. Zmluvné strany sa zaväzujú, že po dobu trvania zmluvy oznámia bezodkladne druhej zmluvnej strane skutočnosti o prebiehajúcom súdnom, rozhodcovskom alebo správnom konaní, ktoré by mohlo podstatným spôsobom nepriaznivo ovplyvniť schopnosť zmluvnej strany plniť záväzky vyplývajúce zo zmluvy. Takéto oznámenie musí byť uskutočnené písomne bez zbytočného odkladu po tom čo sa o tom povinná zmluvná strana dozvedela.
	3. Zmluvné strany sa dohodli, že vyvinú všetky kroky na zamedzenie akéhokoľvek nekalosúťažného konania. Zmluvné strany sa zároveň zaviazali osobitne vyvinúť maximálne úsilie na zamedzenie podplácania pri plnení povinností podľa zmluvy.
	4. Zmluvné strany sa zaviazali vyvinúť všetky kroky, aby sa predišlo akémukoľvek druhu korupcie v súvislosti plnením povinností podľa zmluvy. Predovšetkým je zakázané podplácanie, úplatky a vydieranie s cieľom získať vplyv na obchodných partnerov, politikov, zástupcov štátnej správy, verejnej správy, justície a verejnosti.
	5. Zmluvné strany vyhlasujú, že peňažné prostriedky použité v súlade so zmluvou nepochádzajú z trestnej činnosti v zmysle zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov.
	6. Zhotoviteľ sa zaväzuje a vyhlasuje, že počas realizácie Diela na strane zhotoviteľa, subdodávateľa, zamedzí nelegálnemu zamestnávaniu a nelegálnej práci v súlade s ustanoveniami zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.
	7. V prípade, ak v dôsledku porušenia povinností zhotoviteľa uvedených v tomto bode 11.7 bude zo strany orgánov štátnej správy objednávateľovi právoplatne a s konečnou platnosťou uložená sankcia, je zhotoviteľ povinný túto objednávateľovi nahradiť najneskôr do 10 (desiatich) pracovných dní odo dňa doručenia písomnej výzvy na úhradu uloženej sankcie. Objednávateľ je oprávnený jednostranným právnym úkonom takúto pohľadávku vzniknutú voči zhotoviteľovi započítať. V prípade výkonu kontroly orgánom štátnej správy poskytne zhotoviteľ objednávateľovi súčinnosť a kontrolným orgánom požadovanú dokumentáciu. Objednávateľ je povinný vyvinúť všetko potrebné úsilie na odvrátenie uloženia sankcie podľa prvej vety tohto bodu a je povinný v dostatočnom predstihu informovať zhotoviteľa o akomkoľvek konaní zo strany orgánov verejnej moci, ktorého výsledkom by mohlo byť uloženie akejkoľvek sankcie.

**Článok XII**

**Trvanie zmluvy a odstúpenie od zmluvy**

1. Zmluvný vzťah založený zmluvou možno ukončiť:
	* 1. dohodou zmluvných strán,
		2. odstúpením ktorejkoľvek zmluvnej strany v súlade s touto zmluvou,
		3. zánikom ktorejkoľvek zmluvnej strany bez právneho nástupcu.
2. V prípade súhlasu obidvoch zmluvných strán môže byť zmluva zrušená dohodou v písomnej forme. V tomto prípade sa zmluva zrušuje dňom uvedeným v dohode, ak takýto deň nie je v dohode uvedený, potom sa zmluva zrušuje dňom účinnosti dohody.
3. Bez ohľadu na iné ustanovenia tejto zmluvy, odstúpiť od zmluvy môžu zmluvné strany len v prípadoch, ktoré stanovuje táto zmluva. Ustanovenia § 344 až § 351 zákona č. 513/1991 Zb. Obchodný zákonník, ktoré by oprávňovali zmluvné strany odstúpiť od tejto zmluvy z iných dôvodov ako z dôvodov výslovne uvedených v tejto zmluve, sa vylučujú.
4. Za podstatné porušenie zmluvných povinností zo strany zhotoviteľa sa považuje:
	1. bezdôvodné odmietnutie prevzatia Miesta dodania diela podľa bodu 3.2.1,
	2. omeškanie s plnením zhotovenia Diela podľa bodov 3.2.2 až 3.2.6,
	3. nevykonanie nápravných opatrení podľa bodu 3.13,
	4. v prípade vzniku neodstrániteľnej vady brániacej riadnemu užívaniu Diela podľa bodu 7.7.
5. Za podstatné porušenie zmluvných povinností zo strany Objednávateľa sa považuje:
	1. Omeškanie objednávateľa s odovzdaním Miesta dodania diela podľa bodu 3.2.1,
	2. Omeškanie objednávateľa s úhradou Ceny diela podľa bodu 5.1.
6. Zmluvné strany sa dohodli, že ktorákoľvek zmluvná strana je oprávnená odstúpiť od tejto zmluvy, ak druhá zmluvná strana poruší niektorú zo svojich podstatných zmluvných povinností podľa bodu 12.4 alebo 12.5 a napriek písomnej výzve dotknutej zmluvnej strany nezabezpečí nápravu ani v primeranej dodatočnej lehote, ktorú jej na tento účel dotknutá zmluvná strana v tejto výzve určí, pričom táto lehota nesmie byť kratšia než 14 dní. Odstúpenie od zmluvy musí mať písomnú formu a musí byť doručené druhej zmluvnej strane. Účinky odstúpenia nastanú doručením písomného odstúpenia druhej zmluvnej strane.
7. Odstúpenie od zmluvy musí byť druhej zmluvnej strane oznámené písomne na adresu uvedenú v článku XIV. Zmluva sa zrušuje dňom doručenia takého oznámenia o odstúpení (ex nunc).
8. V prípade ukončenia zmluvného vzťahu odstúpením od zmluvy je zhotoviteľ povinný si prevziať doteraz namontované časti Diela a objednávateľ je povinný mu umožniť ich demontáž a odvoz a zhotoviteľ je povinný vrátiť objednávateľovi zaplatené splátky Ceny diela, a to najneskôr do 30 (tridsiatich) dní odo dňa doručenia oznámenia o odstúpení od zmluvy.

**Článok XIV**

**Doručovanie**

* 1. Pokiaľ nie je v zmluve uvedené inak, všetky Písomnosti musia byť urobené v písomnej forme a doručené na adresu druhej zmluvnej strany uvedenú v bode 14.3 alebo na inú adresu, ktorú písomne oznámi táto zmluvná strana. Písomnosť sa považuje za doručenú za nasledovných podmienok:
		1. v prípade osobného doručovania sa Písomnosť považuje za doručenú odovzdaním Písomnosti oprávnenej osobe alebo inej osobe oprávnenej prijímať Písomnosti za túto zmluvnú stranu  a podpisom takejto osoby na doručenke alebo kópii doručovanej Písomnosti, alebo odmietnutím prevzatia Písomnosti takouto osobou;
		2. v prípade doručovania prostredníctvom spoločnosti oprávnenej poskytovať poštové služby alebo prostredníctvom kuriérskej spoločnosti sa za dátum doručenia Písomnosti bude považovať nasledovné:
			1. dátum skutočného prijatia zásielky adresátom; alebo
			2. dátum odmietnutia prijatia zásielky zo strany adresáta; alebo
			3. 5. (piaty) deň po dni, kedy bola uložená nedoručená zásielka na pošte alebo do úschovy u príslušnej kuriérskej spoločnosti, pričom adresát bol o tom informovaný poštou alebo príslušnou kuriérskou spoločnosťou vhodným spôsobom a napriek takejto informácii neprijal zásielku v rámci stanovenej lehoty; alebo
			4. 5. (piaty) deň po dni odoslania zásielky, ak sa zásielka vrátila odosielateľovi ako nedoručená bez jej uloženia na pošte alebo do úschovy u príslušnej kuriérskej spoločnosti z dôvodu, že adresát je neznámy; pričom

v rámci dokazovania doručenia zásielky bude postačujúce dokázať, že doručenie sa uskutočnilo alebo, ak ide o prípady uvedené v bodoch 14.1.2.2 až 14.1.2.4, že obálka obsahujúca Písomnosť bola riadne adresovaná a poslaná prostredníctvom kuriéra alebo doporučenej pošty (podľa prípadu).

* + 1. v prípade doručovania prostredníctvom e-mailu sa Písomnosť považuje za doručenú okamihom odoslania zrozumiteľnej, určitej a čitateľnej formy Písomnosti v emailovej forme. V prípade, ak je odoslanie Písomnosti ukončené mimo pracovných hodín (8.00 hod – 16.00 hod), považuje sa Písomnosť za doručenú o 8.00 hod najbližšieho nasledujúceho pracovného dňa.
	1. Písomnosti, ktorých obsah sa týka platnosti, účinnosti, znenia zmluvy, alebo ich obsah považuje doručujúca zmluvná strana za podstatný z iného dôvodu, sa považujú za doručené len, ak boli doručené spôsobom podľa bodov 14.1.1 a 14.1.2.
	2. Všetky Písomnosti podľa alebo v súvislosti so zmluvou musia byť doručené na nasledujúce adresy:

|  |  |
| --- | --- |
| Pre zhotoviteľa: | Obchodné meno: XXXSídlo: XXXNa vedomie: XXXE-mail: XXX |
| Pre objednávateľa: | Obchodné meno: Poľnohospodárske družstvo BátovceSídlo: 935 03 BátovceNa vedomie: Ing. Tomáš PeškovičE-mail: tomas.peskovic@achp-lv.sk |

**Článok XV**

**Vyššia moc**

* 1. V prípade zásahu Vyššej moci u niektorej zo zmluvných strán nebude táto zmluvná strana zodpovedať za neplnenie záväzkov vyplývajúcich zo zmluvy, ak o tom ihneď, najneskôr však do 7 (siedmich) dní, informuje druhú zmluvnú stranu. Žiadna zmluvná strana nie je zodpovedná za škodu, ktorú utrpela druhá zmluvná strana z dôvodu neplnenia zmluvy spôsobeného Vyššou mocou, okrem prípadu, keď Vyššia moc nastala v čase neplnenia skôr neplniacou zmluvnou stranou z dôvodu iného ako Vyššej moci.

**Článok XVI**

**Záverečné ustanovenia**

* 1. Pokiaľ v zmluve nie je dohodnuté inak, riadia sa právne pomery z nej vyplývajúce príslušnými ustanoveniami Obchodného zákonníka a ostatnými právnymi predpismi platnými na území Slovenskej republiky.
	2. Zmluvné strany sa dohodli, že sa budú navzájom včas informovať o všetkých zmenách týkajúcich sa zmeny obchodného mena, sídla, bankového spojenia a čísla účtu ako aj iných skutočností podstatných pre plnenie povinností zo zmluvy.
	3. Táto zmluva môže byť doplnená a zmenená len na základe písomného dodatku podpísaného zmluvnými stranami. Zmluvu je možné meniť iba v súlade s Usmernením PPA č. 08/2017 v platnom znení.
	4. K návrhom dodatkov k zmluve sa zmluvné strany zaväzujú vyjadriť písomne v lehote do 5 (piatich) dní odo dňa doručenia návrhu dodatku druhej zmluvnej strane na adresu uvedenú v článku XIV.
	5. Objednávateľ nesmie uzavrieť zmluvu s dodávateľom alebo dodávateľmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
	6. Zhotoviteľ berie na vedomie, že na predmet tejto zmluvy bude objednávateľovi poskytnutý nenávratný finančný príspevok Pôdohospodárskou platobnou agentúrou a oprávnení zamestnanci poskytovateľa podpory (Pôdohospodárskej platobnej agentúry), Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči dodávateľovi kontrolu /audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Zhotoviteľ je povinný tento záväzok kontrahovať aj v zmluvách so svojimi subdodávateľmi.
	7. Na účel realizácie oprávnenosti výdavkov, monitoringu a dokumentácie realizácie plnenia podľa tejto zmluvy je objednávateľ oprávnený bezodplatne požadovať od zhotoviteľa predloženie dokumentácie o vykonaní jednotlivých bodov predmetu zmluvy počas platnosti a účinnosti tejto zmluvy.
	8. Zrušenie alebo zánik zmluvy z akéhokoľvek dôvodu uvedeného v zmluve alebo vyplývajúceho z platných právnych predpisoch sa nedotýka (i) nároku na náhradu škody vzniknutej porušením zmluvy, (ii) zmluvných ustanovení týkajúcich sa voľby práva, (iii) riešenia sporov medzi zmluvnými stranami a (iv) iných ustanovení zmluvy (najmä, nie však výlučne, ustanovení o zmluvných pokutách), ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení zmluvy.
	9. Neoddeliteľnou súčasťou zmluvy sú nasledujúce prílohy (kópie):

č. 1: Špecifikácia Diela /Technická špecifikácia/

č. 2: Cenová ponuka

č. 3: Zoznam subdodávateľov zhotoviteľa

č. 4: Projektová dokumentácia Miesta dodania diela

č. 5: Požiadavky na Miesto dodania diela, prehľad dodávok a prác na Mieste dodania diela

č. 6: Prehľad dodávok a prác na Mieste dodania diela

* 1. Zmluva je vyhotovená v 6 (šiestich) vyhotoveniach v slovenskom jazyku, pričom objednávateľ obdrží 3 (tri) vyhotovenia a zhotoviteľ 3 (tri) vyhotovenia.
	2. Zmluva nadobúda platnosť a účinnosť dňom podpisu obidvomi zmluvnými stranami.
	3. Pokiaľ v zmluve nie je dohodnuté inak, každá zmluvná strana znáša všetky svoje náklady a výdavky vzniknuté v súvislosti s prípravou, uzavretím a podpísaním zmluvy.
	4. Pokiaľ ktorékoľvek ustanovenie zmluvy bude neplatné alebo nevykonateľné, na takéto ustanovenie (v rozsahu jeho neplatnosti alebo nevykonateľnosti) sa nebude prihliadať a bude považované za neobsiahnuté v zmluve, avšak bez vplyvu na platnosť a vykonateľnosť zvyšných ustanovení zmluvy. V takomto prípade sa zmluvné strany zaväzujú, že vynaložia všetko primerané úsilie na to, aby ihneď nahradili neplatné alebo nevykonateľné ustanovenie platným a vykonateľným ustanovením, ktorého zmysel bude čo možno najbližší zamýšľanému zmyslu neplatného alebo nevykonateľného ustanovenia.
	5. Zmluvné strany vyhlasujú, že si zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v zmluve zmluvné strany považujú za určité a zrozumiteľné. Zmluvným stranám nie je známa žiadna okolnosť, ktorá by spôsobovala neplatnosť niektorého z ustanovení zmluvy. Zmluvné strany na znak svojho súhlasu s obsahom zmluvy túto zmluvu podpísali.

V ....................., dňa ........... V........................, dňa .............

Za objednávateľa: Za zhotoviteľa:

........................................................ ..................................................

Príloha č. 1

Špecifikácia Diela /Technická špecifikácia/

V súlade s predloženou ponukou úspešného uchádzača – Príloha č. 1 – Technická špecifikácia

Príloha č. 2

Cenová ponuka

V súlade s predloženou ponukou úspešného uchádzača – Príloha č. 2 – Cenová ponuka

Príloha č. 3

Zoznam subdodávateľov

Obchodné meno a sídlo uchádzača / zhotoviteľa:

Vyhlasujem, že ako víťazný uchádzač v zákazke s názvom:

* v plnom rozsahu a bez obmedzenia súhlasím s podmienkami určenými vo vyhlásenej zákazke vrátane zmluvných podmienok a nižšie uvedených podmienok využitia subdodávateľov;
* vyhlasujem, že všetky doklady a údaje uvedené a predložené v mojej ponuke sú pravdivé a úplné.

**Prehľad subdodávateľov**

(\*údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia uvádzať, ak ide o subdodávateľa, ktorý má povinnosť zápisu do registra partnerov verejného sektora)

|  |  |  |
| --- | --- | --- |
| **Obchodné meno, adresa navrhovaného subdodávateľa, IČO, údaje o osobe oprávnenej konať za subdodávateľa v rozsahu: meno a priezvisko, adresa pobytu, dátum narodenia a kontakt** | **Predmet subdodávok** | **Podiel****subdodávok v %****a v EUR** |
|  |  |  |
|  |  |  |
|  |  |  |
|  |  |  |
|  | **SPOLU** |  |

**Podmienky využitia subdodávateľov**

Úspešný uchádzač (ďalej aj „zhotoviteľ“) je oprávnený zveriť vykonanie časti predmetu zmluvy tretej osobe (subdodávateľovi) iba v rozsahu podľa vyššie uvedeného prehľadu. Každý subdodávateľ, ktorý má dodať časť predmetu zmluvy a ktorému vzniká povinnosť byť registrovaný v RPVS, je povinný byť zapísaný v registri partnerov verejného sektora.

1. Pri plnení predmetu zmluvy prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie predmetu zmluvy, akoby ho vykonával sám.
2. V prípade, ak zhotoviteľ zverí vykonanie časti predmetu zmluvy subdodávateľovi inému ako v uvedenom prehľade, je povinný písomne oznámiť objednávateľovi každého takéhoto subdodávateľa najneskôr 10 (desať) kalendárnych dní pred začatím vykonávania príslušnej časti predmetu zmluvy.
3. V prípade zmeny subdodávateľa, ktorý má dodať časť predmetu zmluvy a ktorému vzniká povinnosť byť registrovaný v RPVS, je povinný byť zapísaný v registri partnerov verejného sektora.
4. Subdodávateľ môže začať plniť časť predmetu zmluvy iba po písomnom odsúhlasení objednávateľom. V prípade, ak subdodávateľ začne plniť časť predmetu zmluvy bez súhlasu objednávateľa alebo napriek odmietnutiu subdodávateľa objednávateľom, má objednávateľ právo neprevziať predmet plnenia.
5. Zhotoviteľ môže vo výnimočných prípadoch zmeniť, t. j. zvýšiť, podiel subdodávok podľa vyššie uvedeného prehľadu, a to zmenou podielu subdodávok pre už uvedeného subdodávateľa alebo doplnením nového subdodávateľa spolu s podielom subdodávok. V prípade zmeny podielu subdodávok, resp. doplnenia subdodávateľa, je zhotoviteľ povinný písomne oznámiť objednávateľovi dôvod tejto zmeny, a to najneskôr 10 (desať) kalendárnych dní pred začatím plnenia príslušnej časti predmetu zmluvy.
6. Zhotoviteľ je povinný oznámiť akúkoľvek zmenu údajov o subdodávateľovi uvedených v prehľade.
7. V prípade porušenia ktorejkoľvek z povinností týkajúcich sa subdodávateľov alebo ich zmeny má objednávateľ nárok na zmluvnú pokutu vo výške 1 000,- EUR za každé porušenie ktorejkoľvek z vyššie uvedených povinností, a to aj opakovane.

Zhotoviteľ vyhlasuje, že on, jeho zamestnanci alebo jeho subdodávatelia sú držiteľmi všetkých potrebných oprávnení a kvalifikácií požadovaných na dodanie predmetu tejto zmluvy. Pri výkone predmetu zmluvy prostredníctvom subdodávateľov je zhotoviteľ plne zodpovedný voči objednávateľovi za riadne a včasné vykonanie predmetu zmluvy tak, akoby ho vykonával sám.

Miesto a dátum:

Meno štatutárneho orgánu uchádzača / zhotoviteľa:

Podpis štatutárneho orgánu uchádzača / zhotoviteľa:

......................................................

Príloha č. 4

Projektová dokumentácia Miesta dodania diela

Príloha č. 5

**Požiadavky na Miesto dodania diela**

Miesto dodania diela musí v čase odovzdania a počas realizácie Diela spĺňať nasledovné požiadavky:

* nesmie byť užívanie obmedzené z dôvodu nákazlivých chorôb zvierat, slintačky a krívačky a pod.,
* na Mieste dodania diela musia byť k dispozícii sanitárne toalety a zariadenia na umývanie rúk, funkčné osvetlenie, pitná a inak nezávadná voda,
* musí byť zabezpečený bezpečný a primeraný prístup k Miestu dodania diela a právo užívať ho zhotoviteľom za každého počasia,
* zamestnanci zhotoviteľa môžu nastúpiť do práce v súlade s harmonogramom a pracovať počas bežnej pracovnej doby a za predpokladu, že objednávateľ bol na to upozornený v primeranom čase, práce môžu byť vykonávané mimo bežného pracovného času v rozsahu považovanom zhotoviteľom za potrebný a povolenom právnymi predpismi,
* objednávateľ bezplatne sprístupní alebo zabezpečí zhotoviteľovi v riadnom čase na Mieste dodania diela všetky potrebné žeriavy, zdvíhacie zariadenia a zariadenia na prepravu na stavenisku,
* objednávateľ bezplatne sprístupní zhotoviteľovi v riadnom čase na stavenisku všetky inžinierske siete (vrátane elektriny, vody, kúrenia a osvetlenia), palivo, dobytok alebo drobný spotrebný materiál potrebný na montáž, testovanie a uvedenie Diela do prevádzky, ak ním disponuje.

Príloha č. 6

Prehľad dodávok a prác na Mieste dodania diela

|  | **Popis** | **Objednávateľ** | **Zhotoviteľ** |
| --- | --- | --- | --- |
| 1.1. | Betónovanie soklov, t. j. stavebne vyzretý betónový podklad, vrátane podláh strojovne s finálnym povrchom (**pred nástupom zhotoviteľa**) | X |  |
| 1.2. |  | X |  |
| 1.3. | Finálna povrchová úprava | X |  |
| 1.4. | Vytvorenie potrebných priechodov stenami a stropmi a ich uzavretie, **počas stavby** | X |  |
| 1.5. |  |  | X |
| 1.6. | Uzavreté stavebné otvory (okná, dvere, vráta, ventilačné otvory) v strojovni (pred nástupom zhotoviteľa) | X |  |
| 2.1. | Rozvody teplej a studenej vody k odberným miestam podľa projektovej dokumentácie (najneskôr 2 t pred začatím spúšťania do prevádzky) | X |  |
| 2.2. | Pripojenie dojacieho zariadenia k rozvodom vody (najneskôr 1 týždeň pred začatím uvádzania do prevádzky) | X |  |
| 2.3. | Odvodňovacie potrubia na odpadové vody od dojacieho zariadenia (**pred nástupom zhotoviteľa**) | X |  |
| 2.4. | Zásobník teplej vody – rekuperácia tepla, vrátane napojenia (najneskôr 1 týždeň pred začatím uvádzania do prevádzky) | X |  |
| 2.5. | Zásobník teplej vody – ohrev, vrátane napojenia (najneskôr 1 týždeň pred začatím uvádzania do prevádzky) | X |  |
| 3.1. | Elektrické pripojenie – silové rozvody do rozvádzačov ku kompresoru a výveve (najneskôr 1 týždeň pred začatím uvádzania do prevádzky) | X |  |
| 3.2. | Elektrické pripojenie súčastí dojacích zariadení za rozvádzačmi (najneskôr 1 týždeň pred začatím uvádzania do prevádzky) |  | X |
| 3.3. | Samostatné internetové pripojenie v dojárni, kapacita podľa poskytnutej dokumentácie zhotoviteľa (najneskôr 1 týždeň pred začatím uvádzania do prevádzky) | X |  |
| 3.4. | Prístupový bod WIFI v dojárni, kapacita podľa poskytnutej dokumentácie zhotoviteľa (najneskôr 1 týždeň pred začatím uvádzania do prevádzky) | X |  |
| 3.5. | Káblové chrániče, prevedenie a uloženie podľa projektovej dokumentácie (**pred nástupom zhotoviteľa**) | X |  |
| 3.6. | Dátové prepojenie zariadení dojárne, podľa dokumentácie zhotoviteľa |  | X |
| 3.7. | Identifikačný systém zvierat na dojacom zariadení |  | X |
| 4.1. | Prevádzková výveva alebo vývevy |  | X |
| 4.2. | Podtlakový systém vrátane montáže, podľa dokumentácie zhotoviteľa |  | X |
| 5.1. | Chladiace agregáty, vrátane zapojenia, podľa dokumentácie zhotoviteľa | X |  |
| 5.2. | Predchladenie mlieka (doskový chladič) vrátane uzatváracích armatúr | X |  |
| 5.3. | Usadenie a napojenie chladiča na mliečnej strane |  | X |
| 5.4. | Napojenie chladiča na vodnej strane | X |  |
| 5.5. | Chladiaci tank na mlieko, vrátane potrubného prepojenia, podľa dokumentácie zhotoviteľa | X |  |
| 5.6. | Zastrešenie priestoru medzi chladiacim tankom a mliečnicou (najneskôr 1 týždeň pred začatím uvádzania do prevádzky) | - | - |
| 6.1. | Čistiaci systém dojacieho zariadenia, okrem hadíc na ostrek |  | X |
| 6..2 | Kompresor pre tlakový vzduchový systém |  | X |
| 6.3.  | Montáž tlakového vzduchového systému dojacieho zariadenia, podľa dokumentácie zhotoviteľa |  | X |
| 7.1. | Montáž dojacich miest, vrátane zapojenia, podľa dokumentácie zhotoviteľa |  | X |
| 7.2. | Dezinfekčný automat, vrátane jeho zapojenia, podľa dokumentácie zhotoviteľa |  | X |
| 7.3. | Priháňač kráv, vrátane montáže, podľa dokumentácie zhotoviteľa |  | X |
| 7.4. | Vstupná brána do dojacieho zariadenia, vrátane montáže, podľa dokumentácie zhotoviteľa |  | X |
| 7.5. | Selekční brána za dojacím zariadením, vrátane montáže, podľa dokumentácie zhotoviteľa |  | X |
| 7.6. | Systém na sledovanie aktivít zvierat, vrátane montáže, podľa dokumentácie zhotoviteľa |  | X |
| 8.1. | Kontrola dojacieho systému po ukončení montáže, podľa dokumentácie zhotoviteľa |  | X |
| 8.2. | Skúšobný chod dojacieho systému, vrátane ISO skúšky |  | X |
| 8.3. | Zavedenie údajov zvierat do systému (najneskôr 1 týždeň pred začatím prevádzkovej skúšky), vrátane zostavenia čísel a ich nasadenia na opasky | X |  |
| 8.4. | Školenie operátorov na podobnom dojacom zariadení (teória + praktická časť) | X | X |
| 8.5. | Príprava pokynov pre operátorov podľa podkladov zhotoviteľa | X |  |
| 8.6. | Uvedenie dojacieho zariadenia do prevádzky so zvieratami | X | X |
| 8.7. | Uzavretie servisnej zmluvy účinnej ku dňu začatia prevádzky | X |  |
| 9.1. | Zabezpečenie elektrickej energie, vody a odvodu odpadových vôd i **počas stavby** | X |  |
| 9.2. | Zabezpečenie šatne pre pracovníkov zhotoviteľa **počas stavby** | X |  |
| 9.3. | Zabezpečenie toaliet a možnosti umývania podľa platných predpisov **počas stavby** | X |  |
| 9.4. | Likvidácia domového odpadu a obalových materiálov počas montáže podľa platných predpisov, **počas stavby** | X |  |
| 9.5. | Manipulačná a zdvíhacia technika na vykladanie/nakladanie dodávaných súčastí a ich preprava na stavenisku, **počas stavby** | X |  |
| 9.6. | Poskytnutie uzamykateľných skladovacích priestorov na uskladnenie technológie (už pred nástupom zhotoviteľa a počas montáže), **pred a počas stavby** | X |  |
| 9.7.  | Zabezpečenie zdrojov svetla, ak nie sú zapojené svetlá v dojárni a strojovni, **počas stavby** | X |  |
| 9.8. | Zabezpečenie zdrojov tepla zaisťujúcich minimálnu teplotu v priestore dojárne 5°C, **počas stavby** | X |  |
| 9.9. | Poskytnutie uzamykateľných skladovacích priestorov na uskladnenie náradia na stavbe, **počas stavby od nástupu až do ukončenia prevádzkovej skúšky** | X |  |
| 10.1. | Protokol o skúške uzemňovacích bodov, najneskôr pred začatím prevádzkovej skúšky | X |  |
| 10.2. | Revízna správa k elektrozapojeniu zariadení zhotoviteľa |  | X |
| 10.3. | Revízna správa k zdvíhaciemu zariadeniu dodanému zhotoviteľom |  | X |
| 10.4. | Revízna správa k tlakovým zariadeniam dodaným zhotoviteľom |  | X |
| 10.5. | BOZP – všetky schody vo vnútri stavby musia byť vybavené stavebným zábradlím alebo zaistené stavebným krytím zabraňujúcim pádu osôb | X |  |
| 10.6. | BOZP – stavenisko odovzdané zhotoviteľovi a jeho okolie bude spĺňať požiadavky platnej legislatívy k BOZP | X |  |
| 10.7. | Skladovanie chemických prostriedkov (na čistenie a dipovanie) v súlade s platnou legislatívou | X |  |
| 10.8. | Výsledok laboratórneho rozboru technologickej vody, najmä ohľadne tvrdosti vody a obsahu minerálov | X |  |
|  |  |  |  |
|  |  |  |  |
|  | Farebné označenie – táto súčinnosť je nevyhnutnou podmienkou pre nástup zhotoviteľa a jej časovosť spadá pred nástup zhotoviteľa. |  |  |
|  | Farebné označenie – táto súčinnosť má trvanie počas doby celej stavby. |  |  |
|  | Farebné označenie – táto súčinnosť má zásadný vplyv na termín začatia prevádzkovej skúšky. Jej nesplnenie môže viesť k zmene termínu začatia prevádzkovej skúšky. |  |  |
|  | Ostatná súčinnosť/dodávky/práce (nie je farebne rozlíšené) |  |  |